ಕಮಲಾ ಹ್ಯಾರಿಸ್

## ಕಮಲಾ ಹ್ಯಾರಿಸ್

ಕಮಲಾ ದೇವಿ ಹ್ಯಾರಿಸ್ (ಜನನ ಅಕ್ಟೋಬರ್ ೨೦, ೧೯೬೪) ಒರಿ ಅಮೆರಿಕದ ರಾಜಕಾರಣಿ ಬೊಕ್ಕ ವಕೀಲೆರ್, ೨೦೨೧ ಡ್ದ್ ೨೦೨೫ ಮುಟ್ಟ ಅಧ್ಯಕ್ಷೆ ಜೋ ಬಿಡೆನ್ ನ ಅಧೀನೊಡು ಅಮೇರಿಕ ಸಂಯುಕ್ತ ಸಂಸ್ಥಾನೊದ ೪೯ನೇ ಉಪಾಧ್ಯಕ್ಷೆರಾದ್ ಸೇವೆ ಸಲ್ಲಿಸಯೆರ್. ಆರ್ ಸುರುತ ಪೊಣ್ಣು, ಸುರುತ ಆಫ್ರಿಕನ್ ಅಮೆರಿಕನ್, ಬೊಕ್ಕ ಸುರುತ ಏಷ್ಯಾದ ಅಮೆರಿಕನ್ ಉಪಾಧ್ಯಕ್ಷೆ, ಬೊಕ್ಕ ಅಮೇರಿಕದ ಇತಿಹಾಸೊಡು ಅತಿ ಎಚ್ಚಿನ ಸ್ಥಾನೊಡು ಉಪ್ಪುನ ಪೊಣ್ಣು ಬೊಕ್ಕ ಏಷ್ಯಾದ ಸಾರ್ವಜನಿಕ ಅಧಿಕಾರಿ. ಹ್ಯಾರಿಸ್ 2017 ಡ್ದ್ 2021 ಮುಟ್ಟ ಯುನೈಟೆಡ್ ಸ್ಟೇಟ್ಸ್ ಸೆನೆಟ್ ಡ್ ಕ್ಯಾಲಿಫೋರ್ನಿಯಾನ್ ಪ್ರತಿನಿಧಿಸಯೆರ್ ಬೊಕ್ಕ 2011 ಡ್ದ್ 2017 ಮುಟ್ಟ ಕ್ಯಾಲಿಫೋರ್ನಿಯಾದ ಅಟಾರ್ನಿ ಜನರಲ್ ಆದಿತ್ತೆರ್ . ಡೆಮಾಕ್ರಟಿಕ್ ಪಕ್ಷದ ಸದಸ್ಯೆರಾದ್, 2024 ಅಧ್ಯಕ್ಷೀಯ ಚುನಾವಣೆಡ್ ಪಕ್ಷದ ನಾಮನಿರ್ದೇಶನ ಆದಿತ್ತೆರ್.
## ಪುಟ್ಟು ಬೊಕ್ಕ ಕಲ್ಪಾಟಿಕೆ ವೃತ್ತಿ
ಓಕ್ಲ್ಯಾಂಡ್, ಕ್ಯಾಲಿಫೋರ್ನಿಯಾಡ್ ಪುಟ್ಟುನ ಹ್ಯಾರಿಸ್, ಹೋವರ್ಡ್ ವಿಶ್ವವಿದ್ಯಾಲಯ ಬೊಕ್ಕ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯ, ಹ್ಯಾಸ್ಟಿಂಗ್ಸ್ ಕಾಲೇಜ್ ಆಫ್ ದ ಲಾ ಡ್ದ್ ಪದವಿ ಪಡೆಯೆರ್. ಅಲಮೆಡಾ ಕೌಂಟಿದ ಜಿಲ್ಲಾ ವಕೀಲೆರೆನ ಕಚೇರಿಡ್ ಅರೆನ ಕಾನೂನು ವೃತ್ತಿಜೀವನೊನು ಸುರು ಮಲ್ತೆರ್. ಹ್ಯಾರಿಸ್ ನ್ ಸ್ಯಾನ್ ಫ್ರಾನ್ಸಿಸ್ಕೊದ ಜಿಲ್ಲಾ ವಕೀಲೆರೆನ ಕಚೇರಿಗ್ ಬೊಕ್ಕ ಸ್ಯಾನ್ ಫ್ರಾನ್ಸಿಸ್ಕೊದ ನಗರ ವಕೀಲೆರೆನ ಕಚೇರಿಗ್ ನೇಮಕ ಮಲ್ತೆರ್. 2003ಡ್ ಸ್ಯಾನ್ ಫ್ರಾನ್ಸಿಸ್ಕೊದ ಜಿಲ್ಲಾ ಅಟಾರ್ನಿ ಆದ್ ಬೊಕ್ಕ 2010ಡ್ ಕ್ಯಾಲಿಫೋರ್ನಿಯಾದ ಅಟಾರ್ನಿ ಜನರಲ್ ಆದ್ ಆಯ್ಕೆ ಆಯೆರ್, ಬೊಕ್ಕ 2014ಡ್ ಅಟಾರ್ನಿ ಜನರಲ್ ಆದ್ ಪುನರ್ ಆಯ್ಕೆ ಆಯೆರ್ .
ಕಮಲಾ ದೇವಿ ಹ್ಯಾರಿಸ್ಓಕ್ಲ್ಯಾಂಡ್, ಕ್ಯಾಲಿಫೋರ್ನಿಯಾಡ್ ಪುಟ್ಟುವೆರ್, ಅಕ್ಟೋಬರ್ ೨೦, ೧೯೬೪ಡ್. ಅರೆನ ಅಮ್ಮೆರ್, ಶ್ಯಾಮಲಾ ಗೋಪಾಲನ್ ಹ್ಯಾರಿಸ್ (೧೯೩೮-೨೦೦೯), ಒರಿ ಅಯ್ಯಂಗಾರ್ ಜೀವವೈದ್ಯಕೀಯ ವಿಜ್ಞಾನಿ ಬೊಕ್ಕ ಸಂಶೋಧಕೆರ್, ೧೯೫೮ಡ್ ಭಾರತೊಡ್ದ್ ಅಮೇರಿಕ ಸಂಯುಕ್ತ ಸಂಸ್ಥಾನೊಗು ಬತ್ತ್ದ್ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯೊಡು ಸ್ನಾತಕೋತ್ತರ ಶಾಲೆಡ್ ಸೇರ್ದೆರ್ ಬರ್ಕ್ಲೆ . 40 ವರ್ಸೊಡ್ದ್ ಜಾಸ್ತಿ ಸಂಶೋಧನಾ ವೃತ್ತಿಜೀವನ ನಡತ್ಂಡ್, ಅಯಿಟ್ ಪ್ರೊಜೆಸ್ಟರಾನ್ ಗ್ರಾಹಕ ಜೀನ್ ದ ಬಗ್ಗೆ ಅರೆನ ಬೇಲೆ ಸ್ತನ ಕ್ಯಾನ್ಸರ್ ಸಂಶೋಧನೆಡ್ ಮುನ್ನಡೆಗ್ ಕಾರಣವಾತ್ಂಡ್.ಕಮಲಾನ ಅಪ್ಪೆ, ಡೊನಾಲ್ಡ್ ಜಾಸ್ಪರ್ ಹ್ಯಾರಿಸ್ (ಪುಟ್ಟು ೧೯೩೮),ಒರಿ ಆಫ್ರೋ-ಜಮೈಕಾದಕುಲು, ೧೯೬೧ಡ್ ಅಮೇರಿಕ ಸಂಯುಕ್ತ ಸಂಸ್ಥಾನೊಗು ವಲಸೆ ಬತ್ತೆರ್ ಬೊಕ್ಕ ಅಭಿವೃದ್ಧಿ ಅರ್ಥಶಾಸ್ತ್ರೊಡು ವಿಶೇಷತೆ ಪಡೆಯಿನ ಯುಸಿ ಬರ್ಕ್ಲೆಡ್ ಸೇರ್ದೆರ್. ಸ್ಟ್ಯಾನ್ಫೋರ್ಡ್ ವಿಶ್ವವಿದ್ಯಾಲಯದ ಅರ್ಥಶಾಸ್ತ್ರ ವಿಭಾಗೊಡು ಅಧಿಕಾರಾವಧಿನ್ ಮಂಜೂರು ಮಲ್ತಿನ ಸುರುತ ಕಪ್ಪು ವಿದ್ವಾಂಸೆರ್, ಅಲ್ಪ ಅರೆಗ್ ಎಮೆರಿಟಸ್ ಸ್ಥಾನಮಾನ ಉಂಡು. ಕಮಲಾನ ಅಪ್ಪೆ ಅಮ್ಮೆರ್ 1962ಡ್ ಭೇಟಿಯಾಯೆರ್ ಬೊಕ್ಕ 1963ಡ್ ಮದಿಮೆ ಆಯೆರ್.
೧೯೯೦ಡ್, ಹ್ಯಾರಿಸ್ ನ್ ಕ್ಯಾಲಿಫೋರ್ನಿಯಾದ ಅಲಮೆಡಾ ಕೌಂಟಿಡ್ ಡೆಪ್ಯುಟಿ ಡಿಸ್ಟ್ರಿಕ್ಟ್ ಅಟಾರ್ನಿ ಆದ್ ನೇಮಕ ಮಲ್ತೆರ್, ಅಲ್ಪ ಅರೆನ್ "ಒರಿ ಸಮರ್ಥ ಪ್ರಾಸಿಕ್ಯೂಟರ್" ಪಂಡ್ದ್ ವರ್ಣನೆ ಮಲ್ತೆರ್.೧೯೯೪ಡ್, ಕ್ಯಾಲಿಫೋರ್ನಿಯಾ ವಿಧಾನಸಭೆತ ಸ್ಪೀಕರ್ ವಿಲ್ಲಿ ಬ್ರೌನ್, ಅಪಗ ಹ್ಯಾರಿಸ್ ನ್ ಡೇಟಿಂಗ್ ಮಲ್ತೊಂದಿತ್ತೆರ್, ಅರೆನ್ ರಾಜ್ಯ ನಿರುದ್ಯೋಗ ವಿಮೆ ಮೇಲ್ಮನವಿ ಮಂಡಳಿಗ್ ಬೊಕ್ಕ ಕ್ಯಾಲಿಫೋರ್ನಿಯಾ ವೈದ್ಯಕೀಯ ಸಹಾಯ ಆಯೋಗೊಗು ನೇಮಕ ಮಲ್ತೆರ್.ಫೆಬ್ರವರಿ ೧೯೯೮ಡ್, ಸ್ಯಾನ್ ಫ್ರಾನ್ಸಿಸ್ಕೊದ ಜಿಲ್ಲಾ ವಕೀಲೆರ್ ಟೆರೆನ್ಸ್ ಹ್ಯಾಲಿನನ್ ಹ್ಯಾರಿಸ್ ನ್ ಸಹಾಯಕ ಜಿಲ್ಲಾ ವಕೀಲೆರಾದ್ ನೇಮಕ ಮಲ್ತೆರ್.ಅಲ್ಪ, ಆರ್ ವೃತ್ತಿ ಕ್ರಿಮಿನಲ್ ವಿಭಾಗೊದ ಮುಖ್ಯಸ್ಥೆ ಆಯೆರ್, ಬೇತೆ ಐನ್ ವಕೀಲೆರೆನ್ ಮೇಲ್ವಿಚಾರಣೆ ಮಲ್ತೆರ್, ಅಲ್ಪ ಆರ್ ಕೊಲೆ, ಕಳ್ಳತನ, ದರೋಡೆ, ಬೊಕ್ಕ ಲೈಂಗಿಕ ದೌರ್ಜನ್ಯದ ಪ್ರಕರಣೊಲೆನ್-ವಿಶೇಷವಾದ್ ಮೂಜಿ-ಸ್ಟ್ರೈಕ್ ಪ್ರಕರಣೊಲೆನ್ ವಿಚಾರಣೆ ಮಲ್ತೆರ್. ಆಗಸ್ಟ್ ೨೦೦೦ಡ್, ಹ್ಯಾರಿಸ್ ಸ್ಯಾನ್ ಫ್ರಾನ್ಸಿಸ್ಕೊ ಸಿಟಿ ಹಾಲ್ ಡ್ ಒಂಜಿ ಬೇಲೆನ್ ದೆತೊನುವೆರ್, ನಗರದ ವಕೀಲೆ ಲೂಯಿಸ್ ರೆನ್ನೆಗ್ ಬೇಲೆ ಮಲ್ಪುವೆರ್.ಹ್ಯಾರಿಸ್ ಕುಟುಂಬ ಬೊಕ್ಕ ಬಾಲೆಲೆನ ಸೇವೆಲೆನ ವಿಭಾಗೊನು ನಡಪಾವೊಂದಿತ್ತೆರ್.
## ವೈಯಕ್ತಿಕ ಜೀವನ
೧೯೯೦ಡ್, ಹ್ಯಾರಿಸ್ ಕ್ಯಾಲಿಫೋರ್ನಿಯಾ ಅಸೆಂಬ್ಲಿದ ಸ್ಪೀಕರ್ (೧೯೮೦-೧೯೯೫) ಬೊಕ್ಕ ಸ್ಯಾನ್ ಫ್ರಾನ್ಸಿಸ್ಕೊದ ಮೇಯರ್ (೧೯೯೬-೨೦೦೪) ವಿಲ್ಲಿ ಬ್ರೌನ್ ನ್ ಡೇಟ್ ಮಲ್ತೆರ್. ತಾಂತ್ರಿಕವಾದ್ ಇತ್ತೆಲಾ ಮದಿಮೆ ಆದಿತ್ತೆರ್ ಆಂಡಲಾ, ಬ್ರೌನ್ ಹ್ಯಾರಿಸ್ ನೊಟ್ಟುಗು ಇತ್ತಿನ ಸಂಬಂಧೊಡು ಒಂಜಿ ದಶಕೊಡ್ದ್ ಜಾಸ್ತಿ ಕಾಲ ತನ್ನ ಮದಿಮೆ ಆಯಿನ ಪೊಣ್ಣುಡ್ದ್ ಬೇತೆ ಆದಿತ್ತೆರ್.೨೦೦೧ಡ್, ಹ್ಯಾರಿಸ್ ಟಾಕ್ ಶೋದ ಆತಿಥ್ಯಕಾರಿ ಮೊಂಟೆಲ್ ವಿಲಿಯಮ್ಸ್ ನ್ ಸಂಕ್ಷಿಪ್ತವಾದ್ ಡೇಟ್ ಮಲ್ತೆರ್.
## ಪ್ರಕಟಣೆಲು
ಹ್ಯಾರಿಸ್ ಮೂಜಿ ನಾನ್ ಫಿಕ್ಷನ್ ಪುಸ್ತಕೊಲೆನ್ ಬೊಕ್ಕ ಒಂಜಿ ಜೋಕುಲೆನ ಪುಸ್ತಕೊನು ಬರೆತೆರ್:
*ಹ್ಯಾರಿಸ್, ಕಮಲಾ; ಒ'ಸಿ. ಹ್ಯಾಮಿಲ್ಟನ್, ಜೋನ್ (೨೦೦೯). ಸ್ಮಾರ್ಟ್ ಆನ್ ಕ್ರೈಮ್: ನಮನ್ ಸುರಕ್ಷಿತ ಮಲ್ಪುನ ಒಂಜಿ ವೃತ್ತಿಜೀವನದ ಪ್ರಾಸಿಕ್ಯೂಟರ್ನ ಯೋಜನೆ.

*ಹ್ಯಾರಿಸ್, ಕಮಲಾ (ಜನವರಿ ೮, ೨೦೧೯). ನಮ ನಂಬುನ ಸತ್ಯೊಲು: ಒಂಜಿ ಅಮೆರಿಕನ್ ಜರ್ನಿ.
*ಹ್ಯಾರಿಸ್, ಕಮಲಾ (ಜನವರಿ ೮, ೨೦೧೯). 
*ಹ್ಯಾರಿಸ್, ಕಮಲಾ (ಸೆಪ್ಟೆಂಬರ್ ೨೩, ೨೦೨೫). 107 ದಿನೊಕುಲು.
## ಅಮೇರಿಕದ ಸೆನೆಟರ್ (೨೦೧೭-೨೦೨೧)
ಕ್ಯಾಲಿಫೋರ್ನಿಯಾಡ್ದ್ 20 ವರ್ಸೊಡ್ದ್ ಜಾಸ್ತಿ ಯುಎಸ್ ಸೆನೆಟರ್ ಆದ್ ಕೆಲಸ ಮಲ್ತಿನ ಬುಕ್ಕೊ, ಸೆನೆಟರ್ ಬಾರ್ಬರಾ ಬಾಕ್ಸರ್ ಜನವರಿ 13, 2015 ಗ್ 2016ಡ್ ಪುನರ್ ಚುನಾವಣೆಗ್ ಸ್ಪರ್ಧೆ ಮಲ್ಪುಜೆರ್ ಪಂಡ್ದ್ ಘೋಷಣೆ ಮಲ್ತೆರ್.ಹ್ಯಾರಿಸ್ ಮುಕ್ಲೆನ ವಾರೊಡು ಸೆನೆಟ್ ಸ್ಥಾನೊಗು ಅಭ್ಯರ್ಥಿತ್ವೊನು ಘೋಷಣೆ ಮಲ್ತೆರ್.ಅಲೆನ ಅಭಿಯಾನದ ಸುರುತ ದಿನೊಡ್ದ್ ಅಲೆನ್ ಒರಿ ಟಾಪ್ ಕಂಟೆಂಡರ್ ಆದಿತ್ತೆರ್.
## ಕ್ಯಾಲಿಫೋರ್ನಿಯಾದ ಅಟಾರ್ನಿ ಜನರಲ್ (೨೦೧೧-೨೦೧೭)
ಹ್ಯಾರಿಸ್ 2010 ಡ್ ಕ್ಯಾಲಿಫೋರ್ನಿಯಾದ ಅಟಾರ್ನಿ ಜನರಲ್ ಆದ್ ಆಯ್ಕೆ ಆಯೆರ್, ರಾಜ್ಯದ ಇತಿಹಾಸೊಡು ಈ ಕಚೇರಿನ್ ವಹಿಸಾಯಿನ ಸುರುತ ಪೊಣ್ಣು, ಆಫ್ರಿಕನ್ ಅಮೆರಿಕನ್ ಬೊಕ್ಕ ದಕ್ಷಿಣ ಏಷ್ಯಾದ ಅಮೆರಿಕನ್ ಆಯೆರ್.ಆರ್ ಜನವರಿ ೩, ೨೦೧೧ಡ್ ಅಧಿಕಾರ ವಹಿಸಯೆರ್, ಬೊಕ್ಕ ೨೦೧೪ಡ್ ಮರು ಆಯ್ಕೆ ಆಯೆರ್.ಯುನೈಟೆಡ್ ಸ್ಟೇಟ್ಸ್ ಸೆನೆಟ್ ಡ್ ತನ್ನ ಸ್ಥಾನೊನು ದೆತೊನುನ ನಿಟ್ಟಿಡ್ ಜನವರಿ ೩, ೨೦೧೭ ಗ್ ರಾಜೀನಾಮೆ ಕೊರ್ಪಿನ ಮುಟ್ಟ ಆರ್ ಸೇವೆ ಮಲ್ತೆರ್.

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026